text: Akpanikọ ayanam fi ọwọrọ ufụn​—John 8
  KOT KE Afrikaans Amharic Arabic Armenian (West) Aymara Bicol Bislama Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatia Czech Dangme Dutch Efịk Ewe Finnish French Ga Greek Greenlandic Guarani Haitian Creole Hiligaynon Hungary Igbo Ikọmbakara Iloko Japanese Kazakh Kikuyu Kiluba Kinyarwanda Kirghiz Kirundi Lingala Luo Maltese Moore Myanmar Ngabere Nzema Oromo Pangasinan Papiamento (Aruba) Papiamento (Curaçao) Portuguese Quechua (Bolivia) Rarotongan Sango Sepedi Sesotho (Eke Mbon Lesotho) Setswana Shona Silozi Sinhala Slovak Slovenian Sranantongo Swahili Tagalog Tatar Thai Tigrinya Tsonga Turkish Twi Ukrainian Urdu Uruund Usem Albania Usem Armenia Usem Bulgaria Usem Denmark Usem Estonia Usem Georgia Usem German Usem Indonesia Usem Italian Usem Korean Usem Lithuania Usem Malagasy Usem Norway Usem Persia Usem Polish Usem Romania Usem Russia Usem Serbia Usem Serbia (Eke Rome) Usem Spanish Usem Sweden Usem Tahiti Usem Vietnam Uzbek Wayuunaiki Xhosa Yoruba Zulu
  IBUOTIKỌ IKPAEDEM | NSU ORO MÎYAKKE NDUSỤK OWO ẸMA ABASI
  Jesus okosụk etịn̄ ikọ aban̄a Ete esie usen kiet ke Jerusalem onyụn̄ owụt ke se mme adaiso ido ukpono eyo oro ẹkekpepde idịghe akpanikọ. (John 8:12-30) Se enye eketịn̄de anam ifiọk mbon oro ẹkpepde akpanikọ mfịn. Jesus ọkọdọhọ ete: “Edieke ikọ mi odude ye mbufo, mbufo ẹdi mbet mi ke akpanikọ, ndien mbufo ẹyefiọk akpanikọ, akpanikọ oyonyụn̄ anam mbufo ẹwọrọ ufụn.”—John 8:31, 32.
  Ti ke Jesus ọkọdọhọ ete: “Edieke ikọ mi odude ye mbufo, mbufo ẹdi mbet mi ke akpanikọ.” Se Jesus eketịn̄de emi anam ifiọk mbon oro ẹkpepde akpanikọ. Ke ini okopde nte mme owo ẹkwọrọde Ikọ Abasi, bụp idemfo ete, ‘Ndi se ẹkwọrọde emi ekekem ye ikọ Jesus ye se ofụri Bible ekpepde?’ Nam se mbon oro ẹkekopde ukwọrọikọ apostle Paul ẹkenamde. Bible ọdọhọ ke mmọ ẹma “ẹnen̄ede ẹdụn̄ọde N̄wed Abasi ke usen ke usen ẹte ise m̀mê mme n̄kpọ emi [Paul ọkọkwọrọde ọnọ mmimọ] ẹdi ntre.”—Utom 17:11.
  Marco, Rosa, ye Raymonde emi iketịn̄de iban̄a ke akpa ibuotikọ ẹma ẹkpep Bible ye Mme Ntiense Jehovah man ẹfiọk m̀mê se ẹsikpepde ke ufọkabasi mmimọ edi akpanikọ. Nso ke mmọ ẹkekụt?
  Marco ọdọhọ ete: “Ntiense emi ekesikpepde mi Bible ama ada Bible ọbọrọ kpukpru mbụme emi ami ye n̄wan mi ikobụpde enye. Emi ama anam nnyịn itọn̄ọ ndima Jehovah inyụn̄ inen̄ede ima kiet eken.”
  Rosa ọdọhọ ete: “N̄kesikere ke Bible edi n̄wed emi ntaifiọk ẹwetde ẹdomo nditịn̄ nte Abasi etiede. Edi nte nsụk n̄kpepde Bible, mma ndikụt ke idụhe mbụme emi Bible mîbọrọke. Idahaemi, Jehovah onyụn̄ etie nte ata edima ufan emi n̄kemede ndibuọt idem.”
  Raymonde ọdọhọ ete: “Mma mbọn̄ akam nnọ Abasi nte anam mi ndiọn̄ọ enye. Ikebịghike, ami ye ebe mi ima itọn̄ọ ndikpep Bible ye Mme Ntiense Jehovah. Nte ikosụk ikpepde Bible, ima idifiọk utọ owo emi Jehovah edide. Emi ama enen̄ede enem nnyịn.”
  Bible ayarade kpukpru nsu oro ẹsude ẹdori Abasi onyụn̄ anam ifiọk utọ owo emi Abasi edide ye nti edu esie. Ẹkeda spirit Abasi ẹwet Bible, ntre enye anam nnyịn ifiọk “mme n̄kpọ oro Abasi ọnọde nnyịn ke mfọnido.” (1 Corinth 2:12) Edieke ekpepde Bible, afo eyetiene okụt nte Bible ọbọrọde mme mbụme emi mme owo ẹsiwakde ndibụp mban̄a Abasi; oyonyụn̄ ọfiọk uduak Abasi, ye nte isọn̄ emi editiede ke ini iso. Se ndusụk ibọrọ mbụme emi ke ikpehe Intanet emi, www.jw.org/efi. Se ke ebiet emi edikụtde “Se Bible Ekpepde > Mme Mbụme Bible Oro Ẹbọrọde.” Omonyụn̄ ekeme ndida ikpehe Intanet emi ndọhọ Mme Ntiense Jehovah ẹdikpep fi Bible, mîdịghe, dọhọ mmọ ẹdikpep fi ke ini mmọ ẹwahade edem mbufo. Edieke anamde emi, afo oyokụt ke Abasi itiehe nte mme owo ẹkerede, ke emekeme ndisan̄a n̄kpere enye.
  Text Nte akpamade ndision̄o mme n̄wed ENYỌN̄-UKPEME November 2013 | Nsu Oro Mîyakke Ndusụk Owo Ẹma Abasi